**Príloha č. 1 - Opis predmetu zákazky**

Verejný obstarávateľ:

Národná agentúra pre sieťové a elektronické služby

Názov zákazky:

Dizajnér, filler, konštruktor správ a rozpracovaných podaní a lokátor služieb pre formuláre elektronických služieb v životných situáciách

TRVANIE:

Lehota dodania je do 28.02.2026.

KOMPLEXNOSŤ:

Uchádzač je povinný predložiť ponuku na celý predmet zákazky, vrátane všetkých súvisiacich nákladov a licencií.

Špecifikácia zákazky:

Ústredný portál verejnej správy (ďalej aj ako „ÚPVS“) zabezpečuje centrálny a jednotný prístup k informáciám a službám verejnej správy. Správcom ÚPVS je v zmysle § 6 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov (ďalej aj ako „zákon o e-Governmente") Ministerstvo investícií, regionálneho rozvoja a informatizácie Slovenskej republiky (ďalej aj ako „MIRRI SR“). Prevádzkovateľom ÚVPS je Národná agentúra pre sieťové a elektronické služby (ďalej aj ako „NASES“), ktorá na základe svojho štatútu plní úlohy vyplývajúce z § 10 zákona č. 575/2001 Z. z. o organizácii činnosti vlády a organizácii ústrednej štátnej správy a zo zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov.

MIRRI SR, ako správca ÚPVS, má povinnosť v zmysle zákona o e-Governmente zabezpečiť:

* dizajnovanie elektronických formulárov,
* funkcionalitu vizualizovania elektronického formulára za účelom jeho vypĺňania,
* programové nástroje na tvorbu elektronických formulárov.

Cieľom obstarávaného predmetu zákazky je, v súlade so zákonom o e-Governmente podľa § 10 odsek 8 a § 24 odsek 3 najmä písmena a) a v súlade s ďalšou legislatívou, popísanou nižšie, zabezpečiť povinnosti správcu ÚPVS, súvisiace s dizajnovaním formulárových štruktúr a ich vizualizáciou za účelom vyplňovania elektronických formulárov v rámci tvorby elektronického podania.

Funkcionalita, umožňujúca dizajnovanie formulárov, je v súčasnosti na ÚPVS implementovaná spôsobom, ktorý nespĺňa požiadavky aktuálne platnej legislatívy a príslušných štandardov.

Na základe priameho vyzvania kód: 17I01-04-P28 podľa § 12 ods. 1 písmeno c) a § 13 ods. 1 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v rámci programu Slovensko 3.0, realizuje NASES verejné obstarávanie zákazky s názvom **„Dizajnér, filler, konštruktor správ a rozpracovaných podaní a lokátor služieb pre formuláre elektronických služieb v životných situáciách“** (ďalej aj ako „projekt“ alebo „dielo“ alebo „informačný systém“).

špecifikácia Predmetu zákazky

Predmetom zákazky je poskytnutie služieb, súvisiacich s vytvorením a dodaním softvérového diela s funkcionalitou dizajnovania vzorov elektronických formulárov, responzívneho konštruktora správ a lokátora služieb, umožňujúceho dizajnovanie a vypĺňanie elektronických formulárov a odosielanie elektronických správ v rámci elektronickej úradnej komunikácie, vrátane inštalačných a konfiguračných prác pre dve (produkčné a testovacie) prevádzkové prostredia NASES a zabezpečením podpory a údržby riadne prevzatého softvérového diela po dobu 60 mesiacov od prevzatia poslednej časti diela, v zmysle tohto Opisu predmetu zákazky a  Prílohy č. 1 „Katalóg požiadaviek – Dizajnér, lokátor a konštruktor“ a Prílohy č. 7.1 „Zoznam služieb pre SLA – Dizajnér, lokátor a konštruktor“ Zmluvy o poskytovaní služieb podpory a údržby informačného systému.

Predmetom zákazky je poskytnutie služieb v nasledovnom rozsahu:

1. Vytvorenie a dodanie softvérového diela pozostávajúceho z nasledovných Funkčných celkov/modulov:
2. Modul „**Dizajnér**“ pre dizajnovanie formulárov elektronických služieb a ich súčastí (vypĺňacia transformácia, vizualizácie – primárne PDF vizualizácie), a to vrátane responzívneho dizajnu pre tieto súčasti. Vytváranie vzorov formulárov môžu vykonávať len oprávnené osoby podľa zákona o e-Governmente t. j. orgány verejnej moci. Dielo musí umožniť použitie multitenantným spôsobom.
3. Modul „**Filler**“ pre vypĺňanie elektronických formulárov vytvorených v rámci dizajnéra pre elektronické formuláre, vrátane inštalácie a základnej konfigurácie modulu v prostredí NASES.
4. Modul „**Responzívny konštruktor správ a rozpracovaných podaní**“, ktorý zabezpečí:

Plne responzívnym rozhraním vytvorenie elektronického podania pozostávajúceho z častí elektronického formulára a príloh k elektronickému podaniu.

Pre OVM plne responzívnym rozhraním vytvorenie elektronického úradného dokumentu, najmä však rozhodnutia alebo notifikácie, pozostávajúceho z častí elektronického formulára a jednotlivých príloh.

Podpisovanie elektronického formulára a elektronických príloh prostredníctvom centrálneho podpisového komponentu.

Funkcionalitu práce s rozpracovanými podaniami.

Vybrané kolaboračné práce nad elektronickým podaním v súlade s Prílohou č. 1.„Katalóg požiadaviek – Dizajnér, lokátor a konštruktor“.

Validácie vyplňovaného elektronického podania voči konfigurácii služby v systéme METAIS.

Odoslanie elektronického podania na centrálne komponenty ÚPVS.

1. Modul „**Lokátor služieb**“ vrátane administračného GUI rozhrania pre L2 podporu, ktorý zabezpečí:

Prostredníctvom aplikačných služieb prístup k parametrom elektronických služieb.

Synchronizáciu konfigurácií elektronických služieb prevádzkovaných na ÚPVS voči systému METAIS.

Prostredníctvom používateľského rozhrania evidenciu služieb a parametrov služieb, vrátane takých, ktoré nie sú registrované v systéme METAIS.

Aplikačné rozhranie na vyhľadávanie elektronických služieb.

Kompatibilitu rozhraní s aktuálne prevádzkovaným komponentom Lokátor služieb.

Verejný obstarávateľ požaduje všetky Funkčné celky/moduly vytvoriť a dodať v súlade s funkčnými a nefunkčnými požiadavkami, v rozsahu, podľa podmienok a pri zachovaní požadovaných technických, bezpečnostných a iných vlastností diela, podľa Prílohy č. 1. „Katalóg požiadaviek – Dizajnér, lokátor a konštruktor“.

1. Poskytnutie interných a externých služieb, umožňujúcich:
2. Publikovanie spätne kompatibilných služieb modulov Konštruktor podaní ÚPVS (vrátane Fillera ÚPVS), Lokátor služieb ÚPVS v zmysle požiadaviek na integráciu externých subjektov podľa aktuálne platného integračného manuálu (viac v časti Zoznam pojmov).
3. Publikovanie spätne kompatibilných interných služieb pre moduly ÚPVS (OST API, Lokátor služieb, G2G, MED, CUD, CUET, IAM, MDU, MEF, CEP, MEP, IS PEP, eIDAS uzol), napr. aplikačné služby nad úložiskom správ.
4. Publikovanie nových optimalizovaných REST služieb modulov Dizajnér, Filler, Konštruktor správ a rozpracovaných podaní, Lokátor služieb pre integračných partnerov v zmysle platného integračného manuálu a v zmysle princípu API first.

Verejný obstarávateľ požaduje všetky interné a externé služby dodať v súlade s funkčnými a nefunkčnými požiadavkami, v rozsahu, podľa podmienok a pri zachovaní požadovaných technických, bezpečnostných a iných vlastností diela, podľa Prílohy č. 1.„Katalóg požiadaviek – Dizajnér, lokátor a konštruktor“.

1. Poskytnutie migračných služieb a služieb podpory a údržby informačného systému:
2. Import a validácia migračnej dávky, poskytnutej verejným obstarávateľom z Lokátora služieb ÚPVS do Lokátora služieb 2.0.
3. Postimplementačná podpora v rozsahu a podľa podmienok uvedených v Prílohe č. 1. „Katalóg požiadaviek – Dizajnér, lokátor a konštruktor.
4. Poskytovanie služieb podpory a údržby informačného systému v rozsahu obvyklých služieb/činností L3 podpory informačného systému v súlade s odvetvovými štandardami ITIL po dobu 60 mesiacov (5 rokov) od prevzatia poslednej časti diela (po riadnom odovzdaní a prevzatí diela vrátane odstránenia všetkých identifikovaných vád diela, resp. po podpise Záverečného akceptačného protokolu), v rozsahu a podľa podmienok uvedených v Prílohe č. 7.1 „Zoznam služieb pre SLA – Dizajnér, lokátor a konštruktor“ Zmluvy o poskytovaní služieb podpory a údržby informačného systému formou:

Poskytovania Základných služieb za účelom riešenia incidentov, problémov, nasadzovania aktualizácií a bezpečnostných záplat jednotlivých Funkčných celkov/modulov informačného systému, ako aj identifikácie možností pre zlepšovanie výkonu informačného systému.

Poskytovania Služieb na vyžiadanie na základe písomných objednávok verejného obstarávateľa, zameraných na rozvoj informačného systému a s ním súvisiace rozširovanie a zmeny Funkčných a Nefunkčných vlastností informačného systému, implementáciu proaktívnych, preventívnych opatrení na zlepšenie, poskytovanie konzultačnej podpory a dodatočných školení a Služieb odovzdania, poskytnutých pred ukončením vykonávania podpory a údržby informačného systému, zameraných na zabezpečenie hladkého prechodu poskytovania služieb (po 60 mesiacoch) na verejného obstarávateľa alebo verejným obstarávateľom určeného iného poskytovateľa. Služby na vyžiadanie a Služby odovzdania budú poskytované v celkovom rozsahu max. 500 človekodní počas obdobia 60 mesiacov – 90 človekodní za 12 mesiacov (1 rok) v prvých 4 rokoch odo dňa nadobudnutia účinnosti Zmluvy o poskytovaní služieb podpory a údržby informačného systému a 140 človekodní za 12 mesiacov v 5. roku účinnosti Zmluvy o poskytovaní služieb podpory a údržby informačného systému.

Súčasťou predmetu zákazky **nie** **je** dodanie:

* hardvéru (prevádzkovú hardvérovú infraštruktúru poskytne verejný obstarávateľ),
* nástroja na zber logov,
* služby monitorovania a reportingu infraštruktúry a prevádzky a iné činnosti v rámci L2 podpory,
* služby exportu dát z pôvodného Lokátora služieb ÚPVS.

Verejný obstarávateľ poskytne zhotoviteľovi po ukončení verejného obstarávania a po podpise Zmluvy o dielo projektový výstup - dokument „Detailný návrh riešenia- MUPVS\_16\_2\_DNR\_ eForm\_v1.0.docx” z projektu modernizácie ÚPVS [„MÚPVS Zvyšovanie úžitkovej hodnoty digitálnych služieb pre občanov, podnikateľov a inštitúcie verejnej správy rozvojom ÚPVS a spoločných modulov“](https://metais.vicepremier.gov.sk/detail/Projekt/90f2d029-7905-49f5-beb2-114c4baf39e4/cimaster?tab=basicForm), kód projektu v ITMS: 311071R857, ktorý bude slúžiť ako jeden zo vstupov do etapy Analýza a dizajn, pričom verejný obstarávateľ predpokladá jeho maximálne využitie zhotoviteľom pri tvorbe analýzy a návrhu riešenia dodávaného diela.

Dotknutí biznis aktéri a ich role:

* FO, FO podnikatelia, PO,
* Orgány verejnej moci,
* Národná agentúra pre sieťové a elektronické služby.

špecifikácia Funkčných, nefunkčných a technických požiadaviek

Funkčné, nefunkčné a technické požiadavky, súvisiace s vytvorením a dodaním softvérového diela sú uvedené v Prílohe č. 1. „Katalóg požiadaviek – Dizajnér, lokátor a konštruktor“ a v Prílohe č. 7.1 „Zoznam služieb pre SLA – Dizajnér, lokátor a konštruktor“ Zmluvy o poskytovaní služieb podpory a údržby informačného systému.

V rámci technického návrhu riešenia je zhotoviteľ povinný dodržať technologické a dátové princípy definované rámcovými dokumentami MIRRI SR (NKIVS a pod.) a príslušnou legislatívou (štandardy a pod.).

Súčasťou dodávky musia byť aj zdrojové kódy vrátane všetkých prerekvizít potrebných na ich kompiláciu do „spustiteľnej aplikácie“ (release pre nasadenie) vrátane kompilačného postupu. V prípade automatizovanej kompilácie balíka je nutné, aby súčasťou dodávky bola GitLab CI/CD pipeline.

Výstupy/dokumenty v jednotlivých aktivitách/etapách projektu musia byť vytvorené a dodané v súlade s:

* Vyhláškou č. 401/2023 MIRRI SR o riadení projektov a zmenových požiadaviek v prevádzke informačných technológií verejnej správy,
* Projektovým inicializačným dokumentom (PID) projektu schváleným Riadiacim výborom projektu.

špecifikácia Legislatívnych požiadaviek

Dielo musí byť vykonané najmä v súlade s nasledujúcimi Legislatívnymi požiadavkami:

1. Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov
2. Vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších predpisov (predovšetkým príloha č. 1)
3. Zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov
4. Nariadenie Európskeho parlamentu a Rady (EÚ) č. 910/2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28. 8. 2014) .
5. Vyhláška Ministerstva investícií, regionálneho rozvoja a informatizácie Slovenskej republiky č. 385/2022 Z. z. o jednotnom formáte elektronickej správy a elektronickej doručenky
6. Vyhláška Ministerstva investícií, regionálneho rozvoja a informatizácie Slovenskej republiky č. 70/2021 Z. z. o zaručenej konverzii
7. ETSI TS 119 101 a ETSI EN 319 102 (požiadavky na riadiacu aplikáciu)
8. Metodické usmernenie pre tvorbu používateľsky kvalitných elektronických služieb verejnej správy, Úrad podpredsedu vlády SR pre investície a informatizáciu
9. Zákon č. 69/2018 Z. z. o kybernetickej bezpečnosti
10. Vyhláška č. 179/2020 Z. z. ktorou sa ustanovuje spôsob kategorizácie a obsah bezpečnostných opatrení informačných technológií verejnej správy
11. Vyhláška č. 362/2018 Z. z. ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení
12. Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (GDPR) a v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

požiadavky na Súčinnosť a SLUŽBY pri dodaní DIELA

Zhotoviteľ diela je povinný zabezpečiť, v súčinnosti so zamestnancami prevádzky verejného obstarávateľa, inštaláciu a konfiguráciu dodaného riešenia v testovacom a produkčnom prostredí verejného obstarávateľa. Verejný obstarávateľ zabezpečí pripravenosť prostredí podľa vzájomne odsúhlasenej, odporúčanej špecifikácie na infraštruktúru.

Export elektronických služieb a ich atribútov z centrálnych komponentov zabezpečí verejný obstarávateľ.

harmonogram realizácie diela

Indikatívny časový harmonogram realizácie diela je uvedený v Prílohe č. 2 „Doba plnenia Diela, časový harmonogram – Dizajnér, lokátor a konštruktor“.

Zoznam skratiek a pojmov

Tabuľka č. 1 - Zoznam skratiek

|  |  |
| --- | --- |
| SKRATKA | POPIS |
| API | Application Programming Interface (Programové rozhranie aplikácie) |
| CEP | Centrálna elektronická podateľňa |
| CI/CD | Continuous integration/Continuous deployment - Automatizovaný proces používaný vo vývoji softvéru na zefektívnenie integrácie kódu, testovania a nasadzovania nových verzií aplikácií. CI/CD pipeline umožňuje časté a spoľahlivé nasadenie zmien kódu do produkčných prostredí, čím sa zlepšuje kvalita softvéru a skracuje čas potrebný na dodanie nových funkcií. |
| CUD /CÚD | Centrálne Úradné Doručovanie / Modul centrálneho úradného doručovania |
| CUET / CÚET | Centrálna Úradná Elektronická Tabuľa |
| DNR | Detailný návrh riešenia |
| DWH | Data warehouse (DWH) - digitálny úložný systém, ktorý spája a harmonizuje veľké množstvo dát z mnohých rôznych zdrojov |
| eDesk | Modul elektronických komunikačných schránok ÚPVS |
| eForm / MEF | Modul elektronických formulárov ÚPVS (MEF) |
| eIDAS | electronic IDentification, Authentication and trust Services - Nariadenie Európskeho Parlamentu a Rady (EÚ) o elektronickej identifikácii a dôveryhodných službách |
| FO | Fyzická osoba |
| G2G | Government to Government |
| GDPR | General Data Protection Regulation; Nariadenie Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov |
| GUI | Grafické používateľské rozhranie (Graphical user interface) |
| HA | High Availability |
| IAM | Identiy Access Management - Správa identity používateľa / Autentifikačný Modul v rámci ÚPVS |
| IS PEP / PEP | IS pre platby a evidenciu správnych a súdnych poplatkov |
| MED | Modul elektronického doručovania |
| MEP | Modul elektronických platieb - modul ÚPVS označovaný aj ako komunikačná časť platobného modulu |
| MDU | Modul dlhodobého uchovávania |
| MIRRI SR | Ministerstvo investícií, regionálneho rozvoja a informatizácie Slovenskej republiky |
| NASES | Národná agentúra pre sieťové a elektronické služby |
| NKIVS | Národná koncepcia informatizácie verejnej správy |
| OST | Object Storage, objektové úložisko ÚPVS |
| OVM | Orgán verejnej moci - štátny orgán, orgán územnej samosprávy, verejnoprávna inštitúcia, orgán záujmovej samosprávy a fyzická osoba alebo právnická osoba, ktorým zákon zveril výkon verejnej moci |
| PDF | Portable Document Format - dokumentový formát |
| PO | Právnická osoba |
| PROD | Produkčné prostredie |
| SLA | Service Layer/Level Agreement  Dohoda o úrovni/parametroch/kvalite poskytovania služby |
| SP NKIVS | Strategické priority Národnej koncepcie informatizácie verejnej správy |
| UAT (FIX) | UAT – Testovacie prostredie |
| ÚPVS | Ústredný portál verejnej správy, ústredný portál |

Tabuľka č. 2 – Zoznam pojmov

| POJEM | POPIS |
| --- | --- |
| Admin GUI | Rozhranie pre správu a konfiguráciu aplikácií, spravidla pre rolu Administrátor |
| API First | Prístup, ktorý určuje spôsob návrhu a vývoja aplikačného softvéru, tak aby API vznikalo ešte pred samotnou implementáciou. |
| eIDAS Node /  (eIDAS uzol) | Uzol je súčasťou architektúry interoperability elektronickej identifikácie členských štátov EÚ v zmysle Nariadenia Európskeho parlamentu a Rady EÚ č. 910/2014 (eIDAS) a Vykonávacieho nariadenia Komisie EÚ č. 2015/1501. Umožňuje cezhraničnú autentifikáciu prostriedkami elektronickej identifikácie posúdenými a notifikovanými členskými štátmi EÚ predpísanou procedúrou a zverejnenými vo Vestníku EÚ. Členské štáty majú povinnosť akceptovať pri prístupe k službám online svojho verejného sektora autentifikáciu prostriedkami elektronickej identifikácie minimálne na úrovni „pokročilá“. |
| Dizajnér | Dizajnér je softvérový nástroj alebo platforma, ktorá umožňuje užívateľom vytvárať, upravovať a spravovať elektronické formuláre a dokumenty bez potreby rozsiahlych technických znalostí. Tento nástroj je zameraný na zjednodušenie a automatizáciu procesu dizajnovania elektronických formulárov, pričom poskytuje širokú škálu funkcií a možností prispôsobenia |
| FormFiller, Filler | Používa sa pre zobrazenie vypĺňanej prezentácie napríklad v konštruktore správy v eDesk |
| Konštruktor správ | Modul systému ÚVPS v ktorom je možné vypĺňať elektronické správy na portáli ÚPVS (slovensko.sk) |
| Lokátor služieb | Modul systému ÚPVS v ktorom sú udržiavané informácie o elektronických službách. Vďaka tomuto modulu, vieme vyhľadať a následne vyplniť služby na portáli ÚPVS (slovensko.sk) |
| Integračný manuál k Lokátoru služieb | Integračný manuál k modulu Lokátor služieb ÚPVS s popisom služieb v aktuálnej verzii 1.2 na Partner Framework Portal (PFP) portáli:  [LS - Všetky dokumenty (gov.sk)](https://kp.gov.sk/pf/zdielane_dokumenty/Forms/AllItems.aspx?RootFolder=%2Fpf%2Fzdielane%5Fdokumenty%2FIntegr%C3%A1cia%20na%20UPVS%2F03%5FIntegra%C4%8Dn%C3%A9%20manu%C3%A1ly%2FLS) |
| MetaIS/METAIS | Centrálny metainformačný systém verejnej správy |
| eGOV,e-Government | Electronical Government, elektronizácia verejnej správy |
| [Pravidlá publikovania elektronických služieb](https://mirri.gov.sk/wp-content/uploads/2018/10/Pravidla_Publikovania_Sluzieb_v1_0-1.pdf) | Pravidlá publikovania elektronických služieb do multikanálového prostredia verejnej správy  [https://mirri.gov.sk/wp-content/uploads/2018/10/Pravidla Publikovania Služieb v1.0-1.pdf](https://mirri.gov.sk/wp-content/uploads/2018/10/Pravidla%20Publikovania%20Služieb%20v1.0-1.pdf) |
| Representational State Transfer  (REST) | Protokol sieťovej komunikácie pri poskytovaní elektronických služieb potrebných na spracovanie elektronických podaní alebo úspešné vyplnenie a prípravu elektronického podania prostredníctvom modulu procesnej integrácie a integrácie údajov podľa Vyhlášky o štandardoch 78/2022, §11, písm. a) |